อสังหาฯเมินม็อบ ปีนี้โต15-25%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — อสังหาริมทรัพย์ไม่สนม็อบ ปีนี้ตั้งเป้าโตเฉลี่ย 1525% ศุภาลัยขายดี 2 เดือนสูงกว่าทั้งไตรมาสแรกปีก่อน
บริษัทพัฒนาอสังหาริมทรัพย์ประกาศผลงานประจำปี 2552 ส่วนใหญ่ออกมาดีตามคาด โดยบริษัท แลนด์ แอนด์ เฮ้าส์ (LH) ครองแชมป์ทำกำไรสุทธิได้สูงสุดถึง 3,908 ล้านบาท แต่ขยายตัวเพียง 14% จากปี 2552 นับว่าน้อยกว่าหลายบริษัท เช่น บริษัท ศุภาลัย (SPALI) กำไรพุ่ง 131% เป็น 2,476 ล้านบาท และบริษัท พฤกษา เรียลเอสเตท (PS) เติบโต 52% เป็นกำไรสุทธิ 3,621 ล้านบาท 
สำหรับแนวโน้มผลการดำเนินงานในปีนี้ คาดว่าจะเติบโตเฉลี่ย 1525% แม้กระทรวงการคลังไม่ต่ออายุสิทธิพิเศษทางภาษี รวมถึงศาลตัดสินให้ยึดทรัพย์ พ.ต.ท.ทักษิณ ชินวัตร อดีตนายกรัฐมนตรี กว่า 4.6 หมื่นล้านบาท จนนำไปสู่การปาระเบิดและนัดชุมนุมใหญ่ของกลุ่มคนเสื้อแดงก็ตาม
นายไตรเตชะ ตั้งมติธรรม กรรมการบริหาร บริษัท ศุภาลัย เปิดเผยว่า ในช่วงเกือบ 2 เดือนแรกของปีนี้ บริษัทมียอดขายแล้ว 1,800 ล้านบาท สูงกว่าเป้าที่ตั้งไว้ 20% และสูงกว่าทั้งไตรมาสแรกของปี 2552 ที่มียอดขาย 1,700 ล้านบาทซึ่งสะท้อนถึงกำลังซื้อของประชาชนที่ยังดีอยู่ 
สำหรับผลประกอบการในปีนี้คาดจะมีรายได้ 1.1 หมื่นล้านบาท เพิ่มขึ้นจากปีก่อนที่ทำได้ 9,700 ล้านบาท และจะมียอดขายรวม 1.5 หมื่นล้านบาท เติบโต 25% จาก 1.2 หมื่นล้านบาท ในปีที่ผ่านมา 
นายวีระ ศรีชนะชัยโชค กรรมการผู้จัดการ บริษัท ปริญสิริ (PRIN) กล่าวว่า บริษัทเตรียมจะเสนอผู้ถือหุ้นขอเปลี่ยนนโยบายการจ่ายเงินปันผลจากไม่ต่ำกว่า 40% เป็นไม่เกิน 40% ของกำไรสุทธิ เนื่องจากบริษัทอยู่ในช่วงของการเติบโต จึงต้องการรักษาเงินสดไว้เพื่อรองรับการขยายตัวในอนาคต
สำหรับปี 2553 นี้ บริษัทตั้งเป้าจะมีรายได้ 5,200 ล้านบาท โต 1520% จากปีที่ผ่านมามีรายได้ 4,800 ล้านบาท